Source: https://finlex.fi/fi/laki/alkup/1991/19910456
Timestamp: 2020-08-15 02:26:37+00:00

Document:
Asetus eräistä veri- ja muita periytyviä… 456/1991 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1991 › 456/1991
456/1991
Asetus eräistä veri- ja muita periytyviä ominaisuuksia koskevista tutkimuksista annetun asetuksen muuttamisesta
muutetaan eräistä veri- ja muita periytyviä ominaisuuksia koskevista tutkimuksista 13 päivänä elokuuta 1976 annetun asetuksen (674/76) 2§, 3§:n 1 momentti, 4§, 7§:n 2 momentti, 11§:n 3 momentti ja 12§:n 3 momentti sekä 13§,
sellaisina kuin niistä ovat 11§:n 3 momentti 16 päivänä toukokuuta 1985 annetussa asetuksessa (396/85) ja 12§:n 3 momentti 21 päivänä joulukuuta 1990 annetussa asetuksessa (1240/90), seuraavasti:
Veritutkimus tehdään kansanterveyslaitoksessa tai sosiaali- ja terveyshallituksen hyväksymässä korkeakoulun laitoksessa >taikka muussa laitoksessa, jonka sosiaali- ja terveyshallitus erityisestä syystä on tähän tehtävään hyväksynyt.
Muu periytyviä ominaisuuksia koskeva tutkimus tehdään sosiaali- ja terveyshallituksen hyväksymässä korkeakoulun laitoksessa tai sen tekee sosiaali- ja terveyshallituksen erikseen tähän tehtävään hyväksymä asiantuntija.
Veritutkimusta varten tarpeelliset verinäytteet ottaa valtion tai kunnan taikka tässä asetuksessa tarkoitettuja tutkimuksia tekevän laitoksen palveluksessa oleva lääkäri. Verinäytteen voi ottaa myös muu, laillistettu lääkäri.
Kun tuomioistuin on määrännyt tehtäväksi muun periytyviä ominaisuuksia koskevan tutkimuksen kuin veritutkimuksen, tuomioistuimesta on lähetettävä ilmoitus tästä määräyksestä sosiaali- ja terveyshallitukselle. Määräykseen on liitettävä jäljennös veritutkimuksen perusteella annetusta lausunnosta. Sosiaali- ja terveyshallitus huolehtii tutkimuksen järjestämisestä.
Muun periytyviä ominaisuuksia koskevan tutkimuksen suorittajan on lähetettävä tutkimuksesta annettu lausunto sosiaali- ja terveyshallitukselle. Sosiaali- ja terveyshallitus toimittaa lausunnon sekä jäljennöksen 11§:n 3 momentissa tarkoitetusta laskusta edelleen tutkimuksen määränneelle tuomioistuimelle.
Muun periytyviä ominaisuuksia koskevan tutkimuksen toimittaja lähettää suorittamastaan tutkimuksesta laskun 7§:n 2 momentissa mainitun lausunnon ohella sosiaali- ja terveyshallitukselle, joka toimittaa sen edelleen oikeusministeriölle.
Oikeusministeriö vahvistaa 1 momentissa tarkoitettujen lomakkeiden kaavat saatuaan sosiaali- ja terveyshallituksen lausunnon. Lomakkeita voi tilata Valtion painatuskeskuksesta.
Sosiaali- ja terveyshallitus antaa tarkemmat määräykset veri- ja muita periytyviä ominaisuuksia koskevissa tutkimuksissa käytettävistä menetelmistä, tutkimusten tekemisestä ja niiden perusteella annettavista lausunnoista.
Sosiaali- ja terveyshallitus vahvistaa myös tutkimuksia varten tarvittavat muut ohjeet.
2 §3 §4 §7 §11 §12 §13 §

References: tuomioistuin 
 §3
 §4
 §7
 §11
 §12
 §13